stanford-oval/wikipedia huggingface dataset:
בבילון 5 – דמויות
בני אדם > שאר הדמויות > מרקוס קול

| --- | --- |

 הופעה ראשונה:  3x01 Matters of Honor
 הופעה אחרונה:  4x21 Rising Star
 גילום הדמות:  ג'ייסון קרטר
מרקוס קול - בגילומו של ג'ייסון קרטר - הוא חבר בכיר בארגון הסיירים, כוח המורכב מבני אדם ומינברים אשר משרתים את "האחד", טריומווירט הכולל את ג'פרי סינקלייר/ויילן, דלן וג'ון שרידן. לפי סיפור הרקע של הדמות, שמתואר לרוב בספר To Dream in the City of Sorrows, מרקוס נולד במושבת הכרייה אריסיה, ומשפחתו עסקה בתהליך כרייה מסוכן. אחיו ויליאם עזב את המשפחה כדי להצטרף לשורות הסיירים במינבר, והוא נהרג בידי הצללים כאשר ביקר את אחיו באריסיה. מרקוס היה אחד הבודדים ששרדו את המתקפה, ובעקבות מות אחיו הצטרף לשורות הסיירים בשל תחושת האשמה שגרם למותו.
מרקוס התחבר במהרה לד"ר סטיבן פרנקלין בזמן מסעם לעבר מושבת מאדים כדי להצטרף אל המחתרת. במהלך ריטואל מינברי על תואר המנהיג על הסיירים, מרקוס הגן על דלן ונלחם נגד נ'רון בקרב פנים אל פנים. למרות שהפסיד וכמעט נהרג, הוא הרוויח את הכבוד של נ'רון ואף גרם לו לפרץ צחוק שאינו אופייני למינברים מכת הלוחמים. מרקוס התאהב בסוזן איבנובה, אך הייתה זו אהבה נכזבת שכן היא לא החזירה לו אהבה בעיקר בשל מערכות היחסים הנכזבות שלה בעבר. בקרב האחרון במלחמת האזרחים של ברית הארץ, ספינת 'הכוכב הלבן' שנשאה את מרקוס ואיבנובה נפגעה, והיא נפצעה באורח אנוש. מרקוס לקח אותה חזרה לתחנת בבילון 5 והשתמש במתקן חייזרי הלוקח כוח חיים מאחד ומעניק אותו לשני והקריב את חייו כדי להציל את חייה. בסופו של דבר, גופתו נשמרה בהקפאה קריוגנית לבקשתה של איבנובה מתוך תקווה שיום אחד הוא יתעורר.
סיפורו של מרקוס מסתיים בסיפור הקצר Space, Time & the Incurable Romantic, שמתרחש כ-300 שנים לאחר קורות הסדרה. מרקוס ניעור מתרדמתו לאחר שהתגלה עולם הבית של החייזרים אשר המציאו את המתקן להעברת אנרגיית החיים. הוא מבקש את עזרת צאצאו של גריבלדי ויוצר שיבוט של איבנובה. הוא מעביר לשיבוט את זיכרונותיה של איבנובה ונוטש את שניהם על עולם שופע ולא מיושב על מנת לחיות חיים מאושרים ביחד. לסיום סיפור זה קיימות השלכות מוסריות, אולם הכותב ג'יי מייקל סטרזינסקי בחר להתייחס לעובדה שמרקוס קול מקבל את הסוף השמח שלו הוא כה ראוי.
מינברים > דלן מיר

| --- | --- |

 הופעה ראשונה:  כרונולוגית: 4x09 Atonement רצף שידור: Babylon 5: The Gathering
 הופעה אחרונה:  כרונולוגית: 4x22 The Deconstruction of Falling Stars רצף שידור: 5x22 Sleeping in Light
 גילום הדמות:  מירה פורלן
דלן - בגילומה של מירה פורלן - היא שגרירת המינברים, והיא משתייכת לכת הדתית. בימי חניכותה היא צוותה כעוזרתו של דוקאט, מנהיג המינברים בטרם פרצה מלחמת ארץ-מינברים ואשר בה מצא דוקאט את מותו. בזעמה על מותו של דוקאט, דלן היא זו שהייתה הקול המכריע בהחלטה לרדוף אחר בני האדם ולהשמידם עד האחרון שבהם (בסרט בבילון 5: בהתחלה). אולם, כאשר נשבה ג'פרי סינקלייר ונחקר על ידי המועצה האפורה, ממשלת המינברים, התגלה כי בגופו שוכנת נשמה מינברית. דלן הורתה למינברים לנצור אש ולהיכנע בדיוק ברגע שהם עמדו לנצח. בהמשך היא נבחרה על ידי המועצה האפורה להשגיח על סינקלייר מקרוב במסווה של שגרירת המינברים בתחנת בבילון 5.
לקראת סוף שנת 2258, דלן עברה שינוי מטבולי, שבסופו הפכה לחצי מינברית-חצי אנושית. זאת מתוך אמונתה שבני האדם הם בני בריתם של המינברים, ועצם שינויה נועד לגשר טוב יותר בין שני העמים. יתר על כך, היא ביקשה לכפר על מעשיה במלחמת ארץ-מינברים, שהרי היה זה קולה שהכריע את דבר היציאה למלחמה. במהלך 2259, היחסים בינה לבין מפקד התחנה החדש, ג'ון שרידן, החלו ללבלב.
במהלך 2260, דלן מגלה לשרידן את הנבואה העתיקה אודות הצללים ומפקידה בידיו מנהיגות על צבא הסיירים וצי ספינות "הכוכב הלבן". היא עומדת לצדו כאשר הוא מגייס את הגזעים הצעירים למלחמה על הצללים. כמו כן, חילוקי דעות מתחילים להיווצר בין הכת הדתית וכת הלוחמים המינברית, ודלן נאלצת לפרק את המועצה האפורה משום שאיבדה את דרכה השוויונית.
במהלך 2261, דלן נקראת לחזור במפתיע לעולמה, ומגלה כי הוא שרוי במלחמת אזרחים עקב פילוג בין הכתות. היא בוחרת להקריב את חייה למען גורל אנשיה בטקס הנקרא "גלגל האש". אולם ברגע האמת, נרון, אחד ממנהיגי כת הלוחמים, תופס את מקומה ובכך מקריב את חייו למענה, לאחר שהלך בעקבות צו לבו והצטרף לכת הדתית. היא מקימה מחדש את המועצה האפורה, בכך שהיא נותנת לכת העובדים את הכוח השליט על פני הכת הדתית וכת הלוחמים.
דלן היא "האחת שהינה" לפי נבואת המינברים. דוקאט היה זה שגילה לדלן, כי היא מצאצאי ויילן. מאחר שוויילן הוא למעשה ג'פרי סינקלייר, לכן לדלן, כמו למינברים רבים עקב נישואים עם צאצאי ויילן, DNA אנושי ולא רק עקב השינוי המטבולי אותו עברה.
מינברים > לניר

| --- | --- |

 הופעה ראשונה:  1x05 The Parliament of Dreams
 הופעה אחרונה:  5x21 Objects at Rest
 גילום הדמות:  ביל מומי
לניר - בגילומו של ביל מומי - הוא עוזרה האישי של דלן, שגרירת המינברים. בדיוק כפי שדלן הייתה חניכתו של דוקאט, כך לניר הוא משרתה הנאמן של דלן למשך כל חמשת עונות הסדרה. לניר הוא חבר המקדש השלישי של צ'ודומו מהכת הדתית וכן לוחם שהצטרף מאוחר יותר לכוח הסיירים. ידוע שהייתה לו משפחה על ספינת הדגל של המינברים, 'הכוכב השחור', שהושמדה בידי שרידן במהלך מלחמת ארץ-מינברים. בעוד מינברים אחרים מרגישים איבה כלפי שרידן בשל מעשיו, אותם חשבו כחסרי כבוד, לניר לא נטר לו טינה וככל הנראה הבין מדוע עשה זאת.
במהלך פרק העונה החמישית Day of the Dead, לניר נתקל ברוחו של מורדן - בן האנוש שעבד עם הצללים. לניר חזר מאימוני הסיירים מתוך תקווה לדבר עם רוח כחלק מתהליך קיום מצוות של הכת הדתית, ועשה טעות בכך שביקש ממורדן דברי חוכמה. מורדן ניבא שלניר יבגוד בסיירים יום אחד - אירוע שמנבא את מה שיקרה בהמשך.
מתברר בהמשך כי לניר מאוהב בחשאי באדוניתו דלן, אולם כפי שמרקוס קול הסביר זאת, זו אינה אהבה רומנטית כפי שאנחנו מכירים אלא משהו אצילי יותר. לניר לא פעל לפי תחושותיו משום מערכת היחסים בין דלן לג'ון שרידן. הוא התוודה בפניה כשהשניים נלכדו בעל-חלל ועמדו בפני סכנת מוות. דלן ידעה בדבר אהבתו כלפיה, אך לא אמרה דבר כדי לחסוך ממנו מבוכה. יחסיו של לניר כלפי דלן גרמו בסופו של דבר לנפילתו. כששרידן סבל מתאונה על סיפון ספינת 'הכוכב הלבן' בפרק Objects at Rest, לניר ראה בכך הזדמנות להסיר מעליו את "המתחרה" שלו, סירב לעזור לו ונמלט תוך שהוא מותיר אותו מאחור למות. כמעט מיידית, הוא הבין את הטעות שבמעשיו וחזר לאחור, אך שרידן כבר הצליח להימלט בכוחות עצמו. לניר נמלט וחש בושה רבה במעשיו ולא נראה שוב מעולם, למעט שיחה קצרה ובלתי נינת לאיתור שבה הוא מבקש מדלן ושרידן סליחה. רמזים בפרק Sleeping in Light מציינים שלניר כנראה שנהרג במלחמת הטלפתים.
נארנים > ג'קאר

| --- | --- |

 הופעה ראשונה:  כרונולוגית: Babylon 5: In The Beginning רצף שידור: Babylon 5: The Gathering
 הופעה אחרונה:  כרונולוגית: 3x17 War Without End part 2 רצף שידור: Babylon 5: The Legend of the Rangers
 גילום הדמות:  אנדריאס קטסולאס
ג'קאר - בגילומו של אנדריאס קטסולאס - הוא שגריר הנארנים בתחילת הסדרה וחבר במעגל השלישי של הקא'רי, הרשות המחוקקת של ממשל נארן. הנארנים הם עם אדוק ושמרן מבחינה דתית, אך גם צמאי כוח ובעלי משמעת צבאית חזקה. מסיבה זו, ג'קאר היה נציג הנארנים במלחמת ארץ-מינברים כאשר סיפק לבני האדם כלי נשק. בני עמו סבלו מאז ומתמיד מעבדות וכיבוש של גזע הסנטאורים, ובין שני העמים מתנהלת במהלך 2258 מלחמה טריטוריאלית.
לקראת סוף 2259, הסנטאורים כובשים את נארן בעזרת נשק להשמדה המונית, וממשל נארן נרדף על ידם. הדבר מאלץ את ג'קאר לבקש מקלט מדיני משרידן בתחנת בבילון 5, מה שמעיב מאוד על היחסים בתחנה. בשנת 2260, בעקבות ניסיון תקיפה שלו על שגריר הסנטאורים לונדו מולארי, הוא מוחזק בכלא התחנה, שם הוא עובר לראשונה התגלות ומעלה את מחשבותיו על הכתב.
בתחילת 2261 ג'קאר נשבה בידי הסנטאורים ומובל לחצר המלכות הסנטאורית, שם הוא עובר עינויים רבים על ידי הקיסר הסנטאורי קתרג'יה. ג'קאר ולונדו כורתים ביניהם ברית לאחר שקתרג'יה נתקף בשגעון אלוהות – ג'קאר יסכים לעזור ללונדו בהתנקשות בחייו של קתרג'יה בתמורה לשחרור נארן מעול הסנטאורים. לקראת סוף 2261, ג'קאר חוזר לתחנה ומגלה כי כתביו נאספו בידי נארנים אדוקים, וכי כעת שמו נערץ. בכך הפך מלוחם נארני למנהיג רוחני בעל כורחו.
נארנים > נאטות'

| --- | --- |

 הופעה ראשונה:  1x05 The Parliament of Dreams
 הופעה אחרונה:  5x10 A Tragedy of Telepaths
 גילום הדמות:  ג'ולי קייטלין בראון (עונה 1) מארי קיי אדמס (עונה 2)
נאטות' - בגילומן של ג'ולי קייטלין בראון ומארי קיי אדמס לסירוגין - היא עוזרתו האישית השנייה של ג'קאר, שגריר הנארנים, אחרי שעוזרתו הראשונה קודאת' מתה כתוצאה מתאונת תא לחץ. כאשר נאטות' הגיעה, חבר בגילדת המתנקשים של הנארנים ניסה להרוג את ג'קאר לבקשתו של יריב ותיק. בסופו של דבר, ג'קאר נחטף בידי המתנקש. נאטות' נפגשה עם המתנקש וטענה שהיא הגיבוי שלו. עקב כך היא הצליחה לנטרל את מתקן הכאב שהונח על ג'קאר, מה שאיפשר לו להביס את המתנקש. בהמשך, המתנקש עזב את התחנה לפני שגילדת המתנקשים תמצא אותו ותהרוג אותו.
נאטות' חזרה לנארן - עולם הבית של הנארנים - בנקודה מסוימת במהלך 2259, והייתה על הכוכב בזמן שהסנטאורים הפציצו אותו בנשק להשמדה המונית. היא נעדרה ונחשבה למתה. בעונה החמישית, נאטות' נמצאה והתגלה שהיא נכלאה בארמון המלכות הסנטאורי בפרק A Tragedy of Telepaths. לונדו מולארי וג'קאר הבריחו אותה מהארמון וארגנו לכך שהיא תישלח לנארן ופצעיה יטופלו.
דמותה של נאטות' לא הופיעה עוד בפרקי הסדרה או בסרטי הטלוויזיה שנעשו עליה. נרמז מהסיפור הקצר "מחפשת אמיתית" ומהסיפור "לגיונות האש: מתוך האפלה" כי נאטות' המשיכה לחיות את חייה בנארן.
סנטאורים > לונדו מולארי

| --- | --- |

 הופעה ראשונה:  כרונולוגית: Babylon 5: In The Beginning רצף שידור: Babylon 5: The Gathering
 הופעה אחרונה:  כרונולוגית: 3x17 War Without End part 2 רצף שידור: 5x21 Objects at Rest
 גילום הדמות:  פיטר ג'וראסיק
לונדו מולארי - בגילומו של פיטר ג'וראסיק - הוא שגריר הסנטאורים, ודמותו היא אולי הטרגית ביותר בסדרה. בתחילת הסדרה מתוארת דמותו כאדם פוחז וחסר אחריות אשר המרבה בשתייה ובבילויים. עם הזמן, דמותו עוברת מהפך כאשר הוא משמש בעל כורחו ככלי עזר בידי הצללים (ומאוחר יותר בידי משרתיהם ה'דראק') על מנת להשליט טרור ואנרכיה ביקום, בין היתר כיבוש נארן והתקפת הברית הבין כוכבית בשנת 2262.
כל אותה עת הוא מנסה לכפר על מעשיו ולצאת מהסבך אליו הוא נכנס, אולם הוא אט אט מגלה כי כל תגובה שלו גוררת אחריה השלכות הרסניות. כך למשל, כאשר ניסה לחמוק מיחסיו האפלים עם מורדן, נציג הצללים, אלה הרגו את פילגשו; כאשר פיצץ אי בסנטאורי פריים אשר שכנו בו ספינות הצללים, משרתי הצללים, ה'דראק', השתלטו על גופו ועל הווייתו. קשת הסיפור של הדמות מסתיימת בטרילוגיית סנטאורי פריים.
סנטאורים > ויר קוטו

| --- | --- |

 הופעה ראשונה:  1x01 Midnight on the Firing Line
 הופעה אחרונה:  5x22 Sleeping in Light
 גילום הדמות:  סטיבן פורסט
ויר קוטו - בגילומו של סטיבן פורסט - הוא עוזרו האישי של לונדו מולארי, שגריר הסנטאורים. ויר הגיע ממשפחה ללא תואר אצולה, ונחשב לביישן ושקט. בתחילת הסדרה, תואר השגריר נחשב כבדיחה בחצר המלכות הסנטאורית, שלא לדבר על מעמד העוזר האישי שהיה נטול חשיבות. עם הזמן, מעמדו של ויר גדל כאשר מולארי למד להסתמך יותר ויותר על שירותיו, וויר היה למעשה קול ההיגיון היחידי ללונדו כאשר זה התפתה בידי הצללים.
כאשר לונדו התמנה לתפקיד קיסר, ויר נהפך לשגריר הסנטאורים בתחנה. בעלילה המתוארת בטרילוגיית סנטאורי פריים, ויר החל לארגן תנועת מחתרת בעולם הבית של הסנטאורים לאחר שבני בריתם של הצללים החלו להשתלט על עולמם. עם מותו של מולארי, ויר נעשה לקיסר.
שלום שלומזון

שלום שלומזון (27 בספטמבר 1919 – 1 בנובמבר 1975) היה כדורגלן יהודי יליד רומניה ששיחק במכבי תל אביב, והיחיד אשר שיחק בנבחרת ארץ ישראל ובנבחרת ישראל.
שלומזון נולד ברומניה ועלה לארץ ישראל בגיל צעיר יחד עם משפחתו. הוא שיחק במחלקת הנוער של מכבי תל אביב וב-1935 עלה לקבוצה הבוגרת, וב-1938 יצא למסע המשחקים של מכבי תל אביב באוסטרליה. במדי הקבוצה זכה ב-7 אליפויות ו-4 גביעי מדינה.
שלומזון הוא השחקן היחיד אשר שיחק בנבחרת ארץ ישראל ובנבחרת ישראל, כאשר הופיע במשחק האחרון של נבחרת ארץ ישראל ב-27 באפריל 1940 נגד נבחרת לבנון בתל אביב, ובמשחק הראשון של נבחרת ישראל ב-26 בספטמבר 1948 נגד נבחרת ארצות הברית בניו יורק, משחק בו שבר את רגלו.
שלומזון נפטר ב-1975 ונקבר בבית העלמין הדרום.
תארים

אליפות (7): 1935/1936, 1937, 1941/1942, 1946/1947, 1949/1950, 1951/1952, 1953/1954
גביע המדינה (4): 1940/1941, 1945/1946, 1946/1947, 1953/1954
הערות שוליים

↑  ספטמבר 1948: המשחק הראשון של נבחרת ישראל, באתר ההתאחדות לכדורגל בישראל, ‏28 באפריל 2009
↑  אשר גולדברג, יצחק שניאור – כדורגלן, לוחם וג'נטלמן, באתר ההתאחדות לכדורגל בישראל, ‏21 בדצמבר 2011
↑  שלום שלומזון באתר GRAVEZ
ביסאראפ

| --- | --- |

 לידה:  29 באוגוסט 1998 (בן 26) Ramos Mejía, ארגנטינה 
 שם לידה:  Gonzalo Julián Conde 
 שם במה:  Bizarrap 
 מוקד פעילות:  ארגנטינה 
 סוגה:  טראפ לטיני, רגאטון 
 שפה מועדפת:  Argentine Spanish 
 חברת תקליטים:  וורנר מיוזיק לטינה 
 פרסים והוקרה:  פרס גראמי הלטיני לשיר השנה (2023)  פרס הגראמי הלטיני לשיר הפופ הטוב ביותר (2023)  Latin Grammy Award for Best Urban Song (2023) 
 bizarrap.com
 פרופיל ב-IMDb
 
גונסאלו חוליאן קונדה (בספרדית: Gonzalo Julián Conde; נולד ב-29 באוגוסט 1998), הידוע בשם הבמה ביסאראפ (Bizarrap), הוא תקליטן ומפיק מוזיקלי ארגנטינאי, המתמחה בסוגות ה-EDM, טראפ לטיני וראפ. הוא ידוע בעקבות סדרת הסשנים המוקלטים שלו, "Bzrp Music Sessions", במסגרתה הוא מקליט יחד עם מגוון רחב של אמנים. הוא הועמד לפרס גראמי הלטיני בקטגוריית המפיק הטוב ביותר בשנת 2021.
ביוגרפיה

נולד ב-29 באוגוסט 1998 בעיר ראמוס מחיה בגראן בואנוס איירס שבארגנטינה. הוא התעניין במוזיקה מגיל צעיר, במיוחד במוזיקה אלקטרונית ובתקליטנים, ולא בשירה. ההשפעות העיקריות שלו היו סקרילקס, דייוויד גטה ומרטין גריקס. בגיל 14, החל ללמוד תאוריית המוזיקה, נרשם לשיעורי פסנתר והחל להפיק את שיריו הראשונים.
קריירה מוזיקלית

הקריירה שלו החלה בשנת 2017, עם ה-"Combos Locos", בו הוא הרכיב יחד קטעים נבחרים מאירועי באטל ראפ מקומיים. הלהיט הראשון שלו היה גרסתו לשיר "No Vendo Trap" של הראפר הארגנטינאי דוקי (אנ'). מאז, אמנים אחרים פתחו לו את שעריהם לרמיקסים לשירים שלהם. סשן הפריסטייל ראפ הראשון שלו פורסם ב-17 בנובמבר 2018, בכיכובו של קודיגו. עם הזמן, הצטרפו אמנים אחרים.
בדצמבר 2020 הפך ביסאראפ לאמן הארגנטינאי המושמע ביותר בעולם, עם למעלה מ-11 מיליון מאזינים חודשיים בספוטיפיי, ובכך נמנה בין 300 האמנים המושמעים ביותר בעולם.
בשנת 2022 יצא "Bzrp Music Sessions, Vol. 52", סשן של ביסאראפ יחד עם הראפר קבדו, שהיה ללהיט והגיע למקום הראשון במדינות שונות, ואף הצליח לטפס לצמרת מצעד הבילבורד גלובל 200. ב-2023, "Bzrp Music Sessions, Vol. 53", הסשן שלו עם הזמרת שאקירה, הפך לקליפ הלטיני הנצפה ביותר ב-24 שעות הראשונות, עם 50 מיליון צפיות שנצברו. כמו גם, הפך לשיר בספרדית המושמע ביותר ביום הראשון לצאתו בספוטיפיי, עם 14.3 מיליון השמעות.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | הזמר הלטיני של השנה | ביסאראפ | מועמדות |  |
| 2024 | פרס המוזיקה של iHeartRadio | שיר הפופ לטיני/רגאטון של השנה | "Shakira: Bzrp Music Sessions, Vol. 53" (עם שאקירה) | זכייה |  |
| 2024 | פרס המוזיקה האמריקאית הלטינית | שיר השנה | "Shakira: Bzrp Music Sessions, Vol. 53" (עם שאקירה) | מועמדות |  |
| 2024 | פרס המוזיקה האמריקאית הלטינית | שיתוף הפעולה של השנה | "Shakira: Bzrp Music Sessions, Vol. 53" (עם שאקירה) | מועמדות |  |
| 2024 | פרס המוזיקה האמריקאית הלטינית | השיר הלטיני העולמי של השנה | "Shakira: Bzrp Music Sessions, Vol. 53" (עם שאקירה) | מועמדות |  |
| 2024 | פרס המוזיקה האמריקאית הלטינית | אמן פופ אהוב | ביסאראפ | מועמדות |  |
| 2024 | פרס גראמי הלטיני | הביצוע הטוב ביותר למוזיקה אלקטרונית לטינית | "Bzrp Music Sessions, Vol. 53" (Tiësto Remix) (עם שאקירה וטייסטו) | זכייה |  |
| 2024 | פרס גראמי הלטיני | הביצוע האורבני/פיוז'ן הטוב ביותר | "Young Miko: Bzrp Music Sessions, Vol. 58" (עם יונג מיקו) | מועמדות |  |
הערות שוליים

↑  הלחם בסיסים של המילים bizarro (ביזארי) ו-rap (ראפ)
↑  "¿Quien es Bizarrap?. El Creador de las Freestyle y Music Seassions Que Revolucionan la Escena Urbana". Filo.news (בספרדית). נבדק ב-2 בספטמבר 2019. {{cite web}}:  (עזרה)
↑  "Bizarrap es nominado a cuatro Latin Grammy 2021: incluye productor del año" (בספרדית). Billboard Argentina. נבדק ב-28 בספטמבר 2021. {{cite web}}:  (עזרה)
↑  "¿Quién es Bizarrap? El argentino que produce a los artistas del momento" (בספרדית). Infozona. 30 ביוני 2021. נבדק ב-30 ביוני 2021. {{cite web}}:  (עזרה)
↑  "Biografía de Bizarrap". CMTV (בספרדית). נבדק ב-3 באוקטובר 2020. {{cite web}}:  (עזרה)
↑  "Bizarrap Es El Artista Argentino Mas Escuchado En Spotify A Nivel Global En 2020" (בספרדית). Billboard Argentina. נבדק ב-2 בדצמבר 2020. {{cite web}}:  (עזרה)
↑  "Bizarrap & Quevedo's 'Bzrp Music Sessions, Vol. 52' Vaults to No. 1 on Billboard Global Charts". Yahoo!. 26 ביולי 2022. נבדק ב-5 באוגוסט 2022. {{cite journal}}:  (עזרה)
↑  "Canción de Shakira y Bizarrap impone nuevo récord en YouTube: tuvo 50 millones de vistas en 24 horas". Noticias Caracol. 13 בינואר 2023. נבדק ב-13 בינואר 2023. {{cite web}}:  (עזרה)
↑  "Shakira rompe récord y agradece a las mujeres que apoyan su sesión con BZRP". Publimetro Mexico. 13 בינואר 2023. נבדק ב-13 בינואר 2023. {{cite web}}:  (עזרה)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  2024 iHeartRadio Music Awards: See The Full List Of Winners, iHeart (באנגלית)
↑  Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024
↑  2024 Latin GRAMMYs: See The Full Winners & Nominations List | GRAMMY.com, grammy.com
| 0 | 1 | 2 |
| --- | --- | --- |
| הקודם: 2022: מריה בסרה | פרסי המוזיקה האמריקאית הלטינית – תגלית השנה  2023: ביסאראפ | הבא: |
| --- | --- |
בקרת זהויות :  ISNI: 0000 0004 8296 9914  MusicBrainz: 3b6abaef-febf-4cfe-943f-6a20cf0afdad  VIAF: 4171395613230521517   WorldCat (עם VIAF): 4171395613230521517
דיר חנא

דֵיר חַנָּא (בערבית: دير حنا, פירוש השם: המנזר של יוחנן) היא מועצה מקומית במחוז הצפון, בבקעת סכנין, בצפון הגליל התחתון המרכזי (לב הגליל), והיא הוכרזה כמועצה מקומית בשנת 1975.
יש מספר סברות לגבי מקור השם: על שם קדוש נוצרי שעל שמו היה קרוי מנזר במקום, על שם מפקד צבא צלבני שכבש את המקום, או גלגול שמו של היישובים היהודיים כפר חנון או כפר יוחנא מתקופת המשנה והתלמוד. בכפר יוחנא התיישבה משמרת הכהנים יכין ובכפר חנן פעלו מספר תנאים ואמוראים. על פי זאב וילנאי פירוש השם הוא מנזר חנה, על שם חנה הקדושה, סבתו של ישו.
במרכז היישוב ישנו מבצר ברמת השתמרות בינונית, אשר נבנה במאה השמונה עשרה על ידי שליטי הגליל אז, משפחת זידאן - משפחתו של דאהר אל עומר. סעד אל עומר, אחיו של טאהר אל עומר בנה ביישוב את ארמונו ואת המסגד הצמוד ב 1732. טאהר שלח את בנו עותמן להתנקש באחיו סעד ובתמורה הבטיח לו את שפרעם. הבן עותמן חנק את דודו סעד אך ט'אהר אל עומר הפיץ שמועה שסעד מת מהכשת נחש ועותמן לא קיבל את שפרעם. עלי ועותמן בני ט'אהר לכדו את דיר חנא ומשם שלחו מסר לאביהם שיעמוד בהבטחתו. ט'אהר עלה על דיר חנא עם כל צבאו אבל תוך כדי המצור הסתבר שפחה דמשק עולה על הגליל. התייר קונסטאנטן פרנסואה וולני (Volney) מספר שט'אהר קרא לבניו וביקש מהם הפסקת אש וארוחת ערב משפחתית. בארוחה הוחלט לחבור ולהילחם נגד הפחה ואחר כך לשוב ולהתקוטט וכך הסתיים המרד. במשך תקופת שלטון המשפחה ישבו בארמון כמה מבניו של ט'אהר, אחמד, עותמן ועלי. את הארמון והחומות שהקיפו את הכפר הרס אויב המשפחה אחמד אל ג'אזר מושל עכו. עלי אל עומר ברח ללבנון ומשם לגולן ולבסוף נרצח על ידי חיילי פחה דמשק.
בחצר הארמון מונחים כיום חלקי בית בד מודרני לתצוגה. שרידי חומות הארמון והמסגד עדיין בנויים אבנים צהובות ולבנות כפי שהיה במקור.כנסיית הכפר בנויה אף היא על שרידי הארמון.
אוכלוסייה

לפי מפקד אוכלוסין של 1931, היו בכפר 117 בתים נושבים ו-563 תושבים: 227 מוסלמים ו-136 נוצרים. לפי מפקד אוכלוסין של 1961 היו בכפר 1,665 תושבים.

לפי נתוני הלשכה המרכזית לסטטיסטיקה (הלמ"ס) נכון לסוף אוגוסט 2024 (אומדן), מתגוררים בדיר חנא 10,698 תושבים (מקום 174 בדירוג רשויות מקומיות בישראל).  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 89.1%. השכר החודשי הממוצע של שכיר במשך שנת 2021 היה 8,324 ש"ח (ממוצע ארצי: 11,330 ש"ח).
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  לטבלת הדירוג המלא.
↑  מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף אוגוסט 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  ד"ר רבקה שפק ליסק, דיר חנא היא כפר חנון או כפר יוחנה היהודי, באתר אי-מאגו
↑  ספי בן יוסף, כמו אהובה רחוקה, ירושלים: כתר, 2002
↑  זאב וילנאי, הערך "דיר חנה", אנציקלופדיה אריאל, עמ' 1697
↑  פרופיל דיר חנא באתר הלמ"ס
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007465883105171  VIAF: 315535515   WorldCat (עם VIAF): 315535515
טוקאנה

| --- | --- |
 
 מאכלים
 אופן הגשה:  נזיד
 
טוקאנה (ברומנית: Tocană) או טוקאניצה (ברומנית: Tocăniţă) היא צלי בשר מהמטבח הרומני, מורכב מירקות שונים וסוגים שונים של בשר, רצוי חתכים שומניים יותר של כבש או חזיר, אם כי ניתן להשתמש גם בעוף או בשר עגל - מתובל ברוטב הכולל ירקות, פלפלים, שום או תבלינים שונים.
את המנה משלימות לרוב כופתאות, וניתן להכין אותה גם בגרסה נטולת בשר. הצלי מוגש בדרך כלל בליווי ממליגה (פולנטה).
שם המנה נגזר מהפועל הרומני a toca, שמשמעו לקצוץ או לטחון.
הערות שוליים

↑  Tocană (Tokana, Tocăniță), tasteatlas
ערך זה הוא קצרמרבנושא רומניה ובנושא מזון. אתם מוזמנים לתרום לוויקיפדיה ו.
Swedish House Mafia

| --- | --- |
 
Swedish House Mafia במועדון פאצ'ה שבאיביזה, ספרד (משמאל לימין: סבסטיאן אינגרוסו, אקסוול, סטיב אנג'לו)
 מקום הקמה:  סטוקהולם 
 מוקד פעילות:  סטוקהולם, שוודיה
 תקופת הפעילות:  2008–2013  2018
 סוגה:  האוס אלקטרו-האוס פרוגרסיב האוס ביג רום האוס
 כלי נגינה:  Logic Pro, Teenage Engineering OP–1 
 חברת תקליטים:  פולידור רקורדס - יוניברסל מיוזיק גרופ, Ministry of Sound Australia
 פרסים והוקרה:  Musikexportpriset (2011)  בפסקה זו רשומה אחת נוספת שטרם תורגמה 
 http://swedishhousemafia.com
 פרופיל ב-IMDb
 חברים
 אקסוול סטיב אנג'לו סבסטיאן אינגרוסו
 חברים לשעבר
 אריק פרידץ 
 
Swedish House Mafia (או בקיצור SHM) הם שלישיית תקליטנים ומפיקים מוזיקליים שוודים שעוסקים בעיקר בסגנונות ההאוס, פרוגרסיב האוס ואלקטרו-האוס. חברי ה-Swedish House Mafia הם: אקסוול, סטיב אנג'לו וסבסטיאן אינגרוסו. ההרכב נוצר בסוף שנת 2008. ב-2011, הסופרגרופ דורגה במקום העשירי ברשימת 100 התקליטנים הטובים בעולם על פי המגזין הבריטי "DJ Mag", בשנת 2012 דורגה במקום ה-12 ובשנת 2013 ירדה למקום ה-26 למרות שהתפרקו בתחילת השנה.
ב-24 ביוני 2012, ההרכב הכריז דרך אתרו כי הם יפרקו את ההרכב לאחר סיבוב הופעות. ב-24 במרץ 2013, ההרכב התפרק רשמית בהופעתם בפסטיבל המוזיקה "אולטרה" (UMF).
ב 25 במרץ 2018 ההרכב הופיע הופעת איחוד בפסטיבל האולטרה ה-20 במיאמי. האיחוד נשמר בסוד עד לרגע ההופעה עצמה, שסגרה את הפסטיבל.
קריירה מוזיקלית > יסוד הקבוצה

סטיב אנג'לו וסבסטיאן אינגרוסו נפגשו כנערים בעיר סטוקהולם, שוודיה. אקסוול הצטרף להרכב מאוחר יותר, לאחר שאנג'לו ואינגרוסו יצרו איתו קשר כדי להצטרף אליהם.
קריירה מוזיקלית > רקע אלבומים

ב-22 במרץ 2010, ההרכב פרסם את הסינגל "One", והוא דורג במקום הראשון במצעד ה-"Ultra Top 50" הבלגי. הסינגל השני של ההרכב, "Miami 2 Ibiza", פורסם ב-4 באוקטובר 2010, אלבומם הראשון של ההרכב פורסם ב-22 באוקטובר 2010, תחת השם "Until One", ודורג במקום ה-2 במצעד אלבומי האוסף הבריטי ובנוסף לכך, נמכרו 57,000 עותקים של האלבום בארצות הברית. האלבום כלל את השיר "One" וגם את "Miami 2 Ibiza". ב-13 במאי 2011, ההרכב הוציא לאור את השיר "Save the World", ודורג במקום הראשון במצעד שירי הדאנס הטובים ביותר בבריטניה. ב-14 בספטמבר 2012, ההרכב שחרר את הסינגל האחרון שלו, "Don't You Worry Child". הסינגל דורג במקום הראשון במצעד הדאנס הבריטי ובמצעד הסינגלים הבריטי. האלבום השני של ההרכב, "Until Now", פורסם ב-19 באוקטובר 2012 ודורג על ידי מצעד אלבומי האוסף הבריטי במקום הראשון.